b'\n_START_ARTICLE_\nRomtraktaten\n_START_SECTION_\nOpprinnelig innehold\n_START_PARAGRAPH_\nTraktaten kom til under romkappl\xc3\xb8pet mellom USA og Sovjetunionen etter amerikansk initiativ og landsettingen av den ubemannede sovjetiske romsonden Luna IX p\xc3\xa5 m\xc3\xa5nen i 1966. Traktaten kan ses p\xc3\xa5 som en fortsettelse av avtalen om forbud mot testing av kjernev\xc3\xa5pen i rommet, atmosf\xc3\xa6ren og havet som USA, Storbritannia og Sovjetunionen undertegnet i august 1963, i tillegg til tre FN-resolusjoner om det ytre rommet (nr. 1721, 1884 og 1962. I traktaten sl\xc3\xa5s det fast at utforskningen av det ytre rom skal skje \xc2\xabfor hele menneskeheten\xc2\xbb og at ingen stat kan gj\xc3\xb8re territoriale krav eller forhindre en annen stats tiltredelse i rommet eller himmellegemer (inklusive m\xc3\xa5nen). Traktatpartnerne er enige om \xc3\xa5 ikke \xc3\xa5pne milit\xc3\xa6re baser p\xc3\xa5 m\xc3\xa5nen eller andre himmellegemer, og \xc3\xa5 ikke plassere ut kjernev\xc3\xa5penb\xc3\xa6rere eller andre masse\xc3\xb8deleggelsesv\xc3\xa5pen i bane rundt jorden eller p\xc3\xa5 himmellegemer. De undertegnende statene er videre ansvarlige for skader som oppst\xc3\xa5r ved romvirksomhet, ogs\xc3\xa5 private som s\xc3\xa5dan, og lover \xc3\xa5 holde alle stasjoner og alle romfart\xc3\xb8yer p\xc3\xa5 m\xc3\xa5nen og andre himmellegemer \xc3\xa5pne for representanter fra andre stater som er tilsluttet traktaten.\n_START_SECTION_\nKompletteringer\n_START_PARAGRAPH_\nTraktaten har senere blitt komplettert ytterlige med avtaler som gjelder virksomhet i ytre rom. Den 22. april 1968 ble redningsavtalen undertegnet, og 3. desember samme \xc3\xa5r tr\xc3\xa5dte den i kraft. Denne omhandler unnsetning og tilbakesending av romfarere og etterlating av form\xc3\xa5l som sendes ut i det ytre rom. Romtraktatens artikler 6 og 7, som beskriver traktatstatenes skadeansvar, ble komplettert og presisert i konvensjonen 29. mars 1972 om internasjonalt ansvar for skade som for\xc3\xa5rsakes av romform\xc3\xa5l, ansvarskonvensjonen. I registreringskonvensjonen 14. januar 1975 ble det spesifisert hvordan stater if\xc3\xb8lge traktatens artikkel 8 skal redegj\xc3\xb8re for oppskutte form\xc3\xa5l til FNs romkomite i og for registrering i et offentlig register. En traktat fra 1979 om virksomhet p\xc3\xa5 m\xc3\xa5nen og andre himmellegemer har blitt undertegnet av tretten stater, dog ingen av de st\xc3\xb8rre romfartsnasjonene.'